সাখওয়াত আলামিন নামে ঢাবির এক সাবেক শিক্ষার্থী বলেন, ঢাবি শিক্ষার্থীদের মধ্যে “মর্যাদাহানির” আশঙ্কায় যারা গেল গেল রব তুলেছেন এটা আপনাদের জানার কিছুটা ঘাটতি। আপনার ভার্সিটির কোনো শিক্ষক গিয়ে ওইসব কলেজে পড়াবেনও না, ওই কলেজের শিক্ষার্থীরা এসে আপনাদের ক্লাসরুম/হলের সিটও কেড়ে নেবে না। ঢাবি কেবল ওইসব কলেজের পরীক্ষা/ফলাফল/সিলেবাস তদারকি করবে মাত্র। আসমা আহমেদ সিমু বলেন, অধিভুক্ত করারই বা কি দরকার ছিল! যেখানে নিজেদের শিক্ষার মান এখনো প্রশ্নবিদ্ধ, সেখানে এই কলেজগুলোর শিক্ষার মান ঢাবি বাড়াবে কী করে? অধিভুক্ত হওয়া কলেজগুলোতে ভিন্ন চিত্র দেখা গেছে। অধিভুক্তির খবর ছরিয়ে পড়লে সবাই উচ্ছ্বাস প্রকাশ করে মাননীয় প্রধানমন্ত্রীকে ধন্যবাদ জ্ঞাপন করেন। সম্পা, আরেফিন, সুজন, লায়লা, সাহানা, নুপুর নামের শিক্ষার্থীরা বলেন, আমরা ভীষণ খুশি এখন থেকে আমরা ঢাকা বিশ্ববিদ্যালয়ের আধুনিক কারিকুলামের সাথে পরিচিত হতে পারব এবং লেখাপড়ার মান বৃদ্ধি পাবে বলে তারা মনে করেন। তবে এই প্রক্রিয়া যাতে লেন্দি না হয় সেদিকে খেয়াল রাখার জন্য তারা অনুরোধ করেন।